Notum sit omnibus tam presentibus quam futuris, quod Ornadus, miles, dono ad locum Cluniacum, pro salute anime meæ et pro redemptione meorum peccaminum, quasdam terras que michi a parentibus meis jure hereditario devenit, hoc est duo prata ad Daracias vocant, ut ab hac die habitatores loci supradicti sine ullius contradictione illa teneant et possideant. Dono etiam ad Masirolias unum curtilum et duos campos. De his omnibus volo ut Clunienses monachi ab hodierna die et deinceps ut sua propria teneant ac possideant, et quic[quid] facere voluerint faciant. S. Ornadi, qui hoc donum fecit. S. Aremburgis. S. Gundui presbiteri. S. Girardi presbiteri. S. Ingelberti.